OzLabs/hebrew-wiki-articles huggingface dataset:
אלברט ג'וזף מור

אלברט ג'וזף מור (באנגלית: Albert Joseph Morore; 4 בספטמבר 1841 – 25 בספטמבר 1893) היה צייר אנגלי, שנודע בזכות תיאורי דמויות נשיות לבושות מפואר בסגנון של העולם הקלאסי.

== ביוגרפיה ==
מור נולד ביורק ב-4 בספטמבר 1841, הבן השלושה־עשר של צייר הדיוקנאות הידוע ויליאם מור ואשתו השנייה, שרה קולינגהאם.<ref></ref> כמה מאחיו הרבים התחנכו כאמנים, ביניהם הנרי מור (צייר), צייר הים הידוע. אלברט מור התחנך בבית הספר של הארכיבישוף הולגייט, וגם בבית הספר של סנט פיטר ביורק, ובמקביל קיבל חינוך לציור מאביו. הוא התקדם מאוד בציור עד שזכה במדליה מהמחלקה למדע ואמנות בקנסינגטון במאי 1853, לפני שסיים את שנתו ה-12.

לאחר מות אביו בשנת 1851, היה חייב מור הרבה לטיפול ולשכר הלימוד של אחיו, ג'ון קולינגהם מור. בשנת 1855 הוא הגיע ללונדון ולמד בבית הספר בקנסינגטון עד 1858, אז הפך לתלמיד בבית הספר לאמנות של האקדמיה המלכותית. הוא כבר הציג שם בגיל 16, בשנת 1857.

בשנות השישים של המאה ה-19 מור עיצב אריחים, טפטים ויטראז'ים עבור חברת "מוריס, מרשל, פוקנר ושות' ", ועבד כצייר ציורי קיר ביתיים. בתקופה זו עבודותיו החלו לקבל סגנון נאו-קלאסי ניכר. מור ביצע מחקר מקיף על פיסול עתיק, במוזיאון הבריטי. דאגתו להרמוניות צבע דקורטיביות התבררה בציוריו מאמצע שנות השישים ואילך. בדרך כלל עבודותיו היו של דמויות נשיות בעלות פרופורציות פורמליות.

את חורף 1862 בילה ברומא עם אחיו ג'ון קולינגהאם מור. כאן הוא צייר את "הקורבן של אליהו" (1863) שמראה את השפעתם של פורד מדוקס בראון ואדוארד ארמיטאז'.<ref></ref> בשנת 1863 הוא ביצע ציור קיר למטבח של מנזר קומבה לרוזן קרייבן.

בשנת 1864 הוא הציג באקדמיה המלכותית קבוצה של ציורי קיר, בכותרת "העונות", שמשכה אליה תשומת לב בתנוחה החיננית של הדמויות, והקפלים העדינים של הבדים. בשנת 1865 הציג מור באקדמיה המלכותית עבודה ראשונה מתוך סדרה ארוכה של תמונות דקורטיביות, ששמו ישויך אליהן בעתיד.<ref></ref>

הקסם העיקרי בתמונותיו של מור היה נעוץ בגוונים העדינים של הבגדים דמויי הרקמה, בהם היו לבושות הדמויות. תמונותיו נמכרו לעיתים קרובות לפני השלמתן, אך רק בשלהי חייו השיג את מה שאפשר לכנות חסות ישירה. הוא ביצע עבודות דקורטיביות חשובות אחרות, כמו "הסעודה האחרונה" וכמה ציורים לכנסייה ברושדייל, האולם בקלרמונט, בתיאטרון המלכה.

אף על פי שסבל ממחלה כרונית חשוכת מרפא, מור פעל עד הרגע האחרון, והשלים בנחישות תמונה חשובה רגע לפני מותו. תמונתו האחרונה הייתה "אהבת העונות והרוחות", שהיא אחת מיצירותיו המורכבות ביותר. מור כתב שלוש רשימות כדי להסביר את הכותרת של הציור.

הוא נפטר ב-25 בספטמבר 1893, בווסטמינסטר, ונקבר בבית העלמין בהיידגייט.

== גלריה ==
<gallery mode="packed" heights="154px">
File:Moore Albert Joseph Pomegranates.jpg|רימונים
File:Moore Albert Joseph The Loves of the Winds and the Seasons.jpg|אהבת העונות והרוח
File:Moore Albert Midsummer.jpg| אמצע קיץ
File:Albert Joseph Moore - A Summer Night - Google Art Project.jpg|ליל קיץ
File:Moore Albert Joseph Apricots.jpg|אפרסק
File:Albert Joseph Moore - An Open Book.jpg|ספר פתוח
File:Moore Albert Joseph Idyll.jpg|אידיליה
File:Moore Albert Joseph Lilies.jpg|חבצלות
File:Albert Joseph Moore - A Musician - Google Art Project.jpg|מוזיקאים
קובץ:Moore Albert Joseph The Mother of Sisera Looked out a Window.jpg|אם סיסרא
</gallery>

== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנולדו ב-1841
קטגוריה:בריטים שנפטרו ב-1893
יחסי לוקסמבורג–לטביה

יו"ר ה[[סאימה אינרה מורנייצה נפגשת בסאימה עם שר החוץ של לוקסמבורג ז'אן אסלבורן, 2017]]
יחסי לטביה–לוקסמבורג הם היחסים הדיפלומטיים בין רפובליקת לטביה לדוכסות הגדולה של לוקסמבורג. שתי המדינות שוכנות באירופה והן שניים מהמדינות הכי קטנות באירופה. שתיהן חברות באיחוד האירופי ובברית נאט"ו.

== נציגויות דיפלומטיות ==
* לוקסמבורג מחזיקה בלטביה קונסוליה כללית בריגה.
* לטביה מחזיקה בלקסמבורג קונסוליה כללית בעיר לוקסמבורג.

==קישורים חיצוניים==

== הערות שוליים ==

קטגוריה:קצרמר לטביה
Loudest Love

Loudest Love הוא מיני אלבום של להקת הגראנג' האמריקאית סאונדגארדן שיצא לאור באוקטובר 1990 בחברת התקליטים A&M.

המיני-אלבום שוחרר לראשונה ביפן, ולאחר מכן בארצות הברית. הרצועות המופיעות בEP הן חלק מהרצועות שהופיעו בסינגל שקדם לEP זה "Loud Love" בתוספת 3 שירים, ושוחרר שנה לפני כן (קדם לאלבום האולפן "Louder Than Love").

== רשימת השירים ==

==קרדיטים==
* מאט קמרון – תופים
* כריס קורנל – שירה, גיטרת קצב
* קים ת'איל – גיטרה מובילה
* הירו ימאמוטו – בס
* ג'ייסון אברמן – בס (רצועה 5)
* טרי דייט – הפקה, עיבודים, מיקסינג
* ג'ק אנדינו – הפקה, עיבודים, מיקסינג
* סטיב תומפסון – מיקסינג
* מייקל ברביירו – מיקסינג
* סטיב פיסק – מיקסינג
* ניהול – סוזן סילברמן

==קישורים חיצוניים==

קטגוריה:אלבומי גראנג'
קטגוריה:סאונדגארדן
קטגוריה:מיני-אלבומים מ-1990
קטגוריה:מיני-אלבומים באנגלית
דודג' 1955

דודג' 1955 (באנגלית: Dodge 1955) הם מספר דגמים של מכוניות סלון אשר יוצרו על ידי חטיבת דודג' בקונצרן הרכב קרייזלר האמריקאי בין השנים 1956–1955 בארצות הברית.

==ממאפייני "דודג' 1955"==

* 6 נוסעים (3 + 3)
* מנוע קדמי / מנוע בנזין.
* מנוע הנעה אחורית.
* מנוע קירור מים.
* הגה כוח.
===תצורות===
* 4 דלתות - סדאן
* 2 דלתות - קופה
* 2 דלתות - הרדטופ
* 2 דלתות - קבריולה
* 2 דלתות - סטיישן
* 4 דלתות - סטיישן

==גלריה==
<gallery mode="packed" heights="120">
קובץ:Dodge Coronet 1956.jpg | "דודג' קורונט 1955"
קובץ:1956 Dodge Coronet D63 V8 four-door sedan, front left (Hershey 2019).jpg | "דודג' קורונט 1956"
קובץ:'56 Dodge (Mopar Valleyfield '14).jpg | "דודג' 1956"
קובץ:1955 Dodge (6247388709).jpg | "דודג' 1955" - מבט לתא הנהג ולוח מחוונים
</gallery>

==ראו גם==
* דודג'
* דודג' 880
* דודג' דה לוקס
* דודג' רויאל
* דודג' קסטום רויאל
* דודג' מייפייר

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1955
1955
קטגוריה:מכוניות אמריקאיות
Dance Like Nobody's Watching

"Dance Like Nobody's Watching" (מקוצר כ: "DLNW"; בעברית "לרקוד כמו שאף אחד לא צופה") הוא סינגל שהוקלט על ידי הראפרית האוסטרלית איגי אזליה ביחד עם הזמרת-יוצרת האמריקאית טינשיי. השיר יצא לאור ב-21 באוגוסט 2020, על ידי חברות התקליטים בד דרימס ואמפייר דיסטריביושן, כסינגל שלא מתוך אלבום.

== רקע וכתיבה ==
השיר נכתב על ידי איגי אזליה, טינשיי, הייבן, ג'ורדן באום, מיקמק והופק על ידי The 87's. ב-14 באוגוסט 2020, העלתה אזליה בעמוד הטויטר שלה כי שיר חדש תחת הכותרת "DLNW", אזליה חשפה מאוחר יותר את שמו המלא "Dance Like Nobody's Watching", וכי השיר הוא שיתוף פעולה עם הזמרת טינשיי. זהו שיתוף פעולה שני של הצמד זאת לאחר שאזליה התארחה בגרסת הרמיקס של השיר "All Hands on Deck", מתוך אלבומה של טינשיי.<ref></ref> בעקבות שיתוף הפעולה של הן טינשיי הייתה צפויה להיות מופע החימום של אזליה בסבב הופעות "Great Escape Tour", בשנת 2015, אך בסופו של דבר הוא בוטל.<ref></ref> השיר עצמו ישמש כסינגל ראשון לאלבום החדש של אזליה, "End of an Era".

== וידאו קליפ ==
טרם יצא הווידאו קליפ של השיר, העלתה אזליה לערוץ היוטיוב שלה את האודיו המלא של השיר. כמו כן, האודיו מציג בתוכו את עטיפת הסינגל, ולאורכו ניתן חלקים מצילומי קליפ.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!rowspan="2" |עולם
|21 באוגוסט 2020
|הזרמת מוזיקה • הורדה דיגיטלית
|rowspan="2" |בד דרימס • אמפייר דיסטריביושן
|<ref></ref>
|-
|2 באוקטובר 2020
|תקליטור
|<ref></ref>
|}

== קישורים חיצוניים ==

==הערות שוליים==

קטגוריה:שירי 2020
קטגוריה:סינגלים מ-2020
קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירים על ריקודים
קטגוריה:שירי היפ הופ
קטגוריה:סינגלים בהוצאת אמפייר דיסטריביושן
מלון פקין

פקין (ברוסית: Пекин) הוא מלון בפרסננסקי ראיון שבעיר מוסקבה, רוסיה.

הבניין עצמו מוכר כאנדרטה היסטורית לאדריכלות הקלסיציזם הסטליניסטי. הוא ממוקם במרכז העיר בצומת שני כבישים מהירים מרכזיים - טבעת הגנים ורחוב טברסקאיה. הבניין נבנה בשנים 1939–1958 על פי פרויקט של האדריכל דמיטרי צ'צ'ולין.

תשומת הלב מופנית לשעון הענק שנמצא בחלק של מגדל הבניין. ואף על פי שעבודות הבנייה של הבניין עצמו נמשכו עד שנת 1955, 1949 נחשבת לתאריך הלידה הרשמי של השעון.

==קישורים חיצוניים==

* 

 
קטגוריה:מוסקבה: בתי מלון
קלרה מונטלבה

קלרה פדריקה מונטלבה (באנגלית: Clara Federica Montalba; 1840 – 1929) הייתה אמנית בריטית, הידועה בעיקר בזכות ציורי צבעי המים שלה בוונציה. בהכרה בכישרונה האמנותי, התקבלה לחברה המלכותית לצבעי מים.<ref></ref>
קלרה מונטלבה, הווי דייגים, 1877

== ביוגרפיה ==

=== ראשית חייה ===
קלרה נולדה בצ'לטנהאם, אנגליה ב־2 באוגוסט 1840, הבכורה מבין ארבע בנותיו של האמן יליד שוודיה אנתוני רובנס מונטלבה ואמלין. כל הבנות הצליחו מבחינה אמנותית, אם כי קלרה הייתה, ככל הנראה, המוצלחת והמוכרת מבין הארבע.

=== קריירה ===
היא ושלוש אחיותיה (אלן מונטלבה, הילדה מונטלבה והנרייטה מונטלבה) הגיעו למוניטין גבוה כאמניות. היא למדה בפריז אצל אז'ן איזבה ובהמשך בוונציה, באקדמיה די בל ארטי בשנות ה-80 וה-1890.<ref></ref> במפקד האוכלוסין הבריטי בשנת 1871 ניתן לראות כי אנתוני מונטלבה חי בנוטינג היל, לונדון, עם ארבע בנות, כולן אמניות.
קלרה מונטלבה, איור בספר
האחיות מונטלבה היו תורמות קבועות לתערוכת הקיץ של האקדמיה המלכותית לאמנויות בשנות השבעים של המאה ה-19. היא זכתה להכרה בינלאומית בעקבות תערוכות באירופה ובאמריקה. היא התמחה בצבעי מים, ובמיוחד סצינות מבית משפחתה בוונציה, שם התגוררה בסוף המאה ה-19.

קלרה מונטלבה הציגה את עבודתה בארמון האמנויות ובניין האישה בתערוכה הקולומביאנית העולמית בשנת 1893 בשיקגו, אילינוי.<ref></ref>

בין השנים 1879 – 1889 היא הציגה את עבודותיה בגלריה גרוסוונור - סדרת סצינות שצוירו בוונציה, אשר תפסו את הלך הרוח והאווירה הייחודית של החיים הוונציאנים.<ref></ref>

גם קלרה וגם אחותה הנרייטה היו חברות עם הנסיכה לואיז, הדוכסית מארגיל, שהייתה בעצמה אמנית. הם בילו עם הנסיכה בקנדה וציירו נופים. הנסיכה לואיז נישאה למרקיס מלורן בשנת 1878, שנבחר להיות המושל הכללי החדש של קנדה.

== פמיניזם ==
נראה כי קלרה הייתה חלוצה מוקדמת של התנועה לזכויות נשים, והיא צוינה בשנת 1886 על ידי מיליסנט פוסט כאחת מעשרים הנשים המצליחות והמיומנות שהעניקו "עזרה ותמיכה חמה" לתנועה.<ref></ref>

== מוות ==
קלרה מונטלבה נפטרה בוונציה, איטליה בשנת 1929.

==קישורים חיצוניים==

== הערות שוליים ==

קטגוריה:ציירות בריטיות
קטגוריה:בריטיות שנולדו ב-1840
קטגוריה:בריטיות שנפטרו ב-1929
קטגוריה:בריטים שנפטרו ב-1929
ח'ורמאבאד

ח'ורמאבאד () היא בירת פרובינציית לורסתאן במערב איראן. העיר שוכנת על הרי הזגרוס כ-373 ק"מ דרום-מערבית לבירה טהראן. ע"פ מפקד האוכלוסין האחרון של איראן משנת 2016 אוכלוסיית העיר מנתה 373,416 בני אדם.

אף על פי שאינה יעד תיירותי מרכזי, היא נופית למדי ויש בה כמה אטרקציות, כמו חמישה אתרי מגורים פלאוליתיים.<ref>Baumler, Mark F. and Speth, John D. (1993) "A Middle Paleolithic Assemblage from Kunji Cave, Iran" pp. 1–74 In Olszewski, Deborah and Dibble, Harold Lewis (editors) (1993) The Paleolithic prehistory of the Zagros-Taurus The University Museum of Archaeology and Anthropology, University of Pennsylvania, Philadelphia, Pennsylvania, </ref> במרכז העיר שוכנת מצודה גבוהה בשם פלכ אל-אפלאכ (גן עדן השמיים), שריד לאימפריה הסאסאנית, היא כיום מוזיאון פופולרי לאומי.

מבחינה כלכלית העיר מהווה הבסיס אזורי לתעשייה חקלאית.

==היסטוריה==
לאחר המהפכה האיסלאמית ב-1979 עברה העיר תיעוש מהיר.<ref>Hiromasa Kano, Urbanization in Post-Revolution Iran. The Developing Economies (December 1996), p. 433</ref>

==קישורים חיצוניים==

* 
* 

==הערות שוליים==

קטגוריה:פרובינציות איראן: ערי בירה
קטגוריה:איראן: ערים
קטגוריה:לורסתאן
כלא ולדימירסקי צנטראל

כלא ולדימירסקי צנטראל, הוא כלא בעיר ולדימיר שברוסיה, הנחשב לכלא הגדול ביותר ברוסיה, עם קיבולת של 1,220 עצורים והוא מופעל על ידי שירות בתי הסוהר הפדרלי ככלא שמור במיוחד, כאשר מרבית האסירים מרצים עשר שנות מאסר בפועל לפחות.<ref></ref><ref></ref>

== היסטוריה ==
בית המשפט במחוז פרונזנסקי במתחם בית הכלא.]]
הכלא הוקם על ידי שלטונות האימפריה הרוסית בשנת 1783 על פי צו הקיסרית יקטרינה השנייה, והוא נמצא במרחק של כ-160 ק"מ צפונית-מזרחית למוסקבה. בשנת 1906 נודע בשם ולדימירסקי צנטראל והכיל אסירים פוליטיים. בתחילת 1921, זמן קצר לאחר עליית הבולשביקים לשלטון, הכלא היה לראשון שנועד לאכלס פעילי שמאל רדיקלי ומתנגדי משטר. הכלא היה מאוחר יותר חלק ממערכת "מחנות ובתי כלא מיוחדים" של הגולאג ואכלס פושעי מדינה מסוכנים במיוחד. ההחלטה הרחיבה את מגוון האסירים הפוליטיים ונכלאו בו מרגלים, חבלנים, טרוריסטים, טרוצקיסטים, מנשביקים, סוציאליסטים-מהפכנים, אנרכיסטים, לאומנים אתניים, גולים לבנים, משתתפים בארגונים אנטי-סובייטיים אחרים ובעלי קשרים לארגונים עם פעילויות אנטי-סובייטיות. 

לאחר פירוק ברית המועצות הוחזר הכלא להיותו מתקן מעצר רגיל. בשנת 1996 נפתח מוזיאון בשטח הכלא. כיום זהו אחד מבתי הסוהר הגדולים ביותר ברוסיה, עם קיבולת של עד 1,220 עצורים לכל היותר. כלא קרסטי 2 שנמצא כעת בבנייה בקולפינו, סנקט פטרבורג צפוי לתפוס את מקומו בתואר בית הכלא הגדול במדינה.

== אסירים בולטים ==
* וסילי דז'וגאשווילי, בנו של סטלין. 
* יאן סטניסלב ינקובסקי, פוליטיקאי פולני. 
* פול לודוויג אוולד פון קלייסט, פילדמרשל גרמני. 
* יוהאן לאידונר, מפקד צבא אסטוני. 
* יוסף מנדלביץ', דיסידנט ומסורב עלייה יהודי.<ref></ref> 
* גרגין נז'דה, גנרל ארמני ופעיל מהפכני של דשנאק. 
* פרנסיס גארי פאוורס, טייס אמריקני, הופל במטוס ריגול U2 ב-1 במאי 1960, היה כלוא כאן עד פברואר 1962. 
* מצ'יסלובס רייניס, הבישוף הליטאי הרומי-קתולי . 
* נתן שרנסקי, דיסידנט ומסורב עלייה יהודי. 
* קלימנטי שפטיצקי, ארכימנדריט של הכנסייה הרוסית-יוונית. 
* סרהי יפרמוב, פדרליסט סוציאליסטי האוקראיני. 
* דושאן לטיצה, פוליטיקאי פשיסטי סרבי. 
* סטפן מקסימוביץ' פיטרינקו, אנרכיסט רוסי, ראש מרד קרונשטאדט 
* אנדראש תומא, חייל הונגרי שנלקח בשבי על ידי הצבא האדום בשנת 1945 ונשאר במעצר עד שנת 2000.

==קישורים חיצוניים==

== הערות שוליים ==

קטגוריה:רוסיה: בתי סוהר
קטגוריה:1783
קטגוריה:מחוז ולדימיר
דודג' מייפייר

דודג' מייפייר (באנגלית : Dodge Mayfair) היא מכונית סלון מהודרת מתוצרת חטיבת דודג' באמצעות Chrysler Corporation of Canada (שם רשמי: Chrysler Canada) חברת בת של קונצרן הרכב קרייזלר אשר יוצרה בין השנים 1959–1953 בקנדה

==ממאפייני "דודג' מייפייר"==

* 6 נוסעים (3 + 3)
* מנוע קדמי / מנועי בנזין :6 צילינדרים ו-V8 צילינדרים.
* מנוע הנעה אחורית.
* מנוע קירור מים.

===תצורות===
* 4 דלתות - סדאן
* 2 דלתות - סדאן
* 2 דלתות - הרדטופ
* 2 דלתות - קבריולה

==גלריה==
<gallery mode="packed" heights="120">
קובץ:'56 Dodge Mayfair (Auto classique VACM Chambly '13).JPG | "דודג' מייפייר" שנת 1956
קובץ: Dodge-mayfair.jpg | "דודג' מייפייר"
קובץ:Dodge Mayfair.jpg | "דודג' מייפייר"
קובץ:1954 Dodge Mayfair (4688909531).jpg | "דודג' מייפייר", שנת 1954
קובץ:Dodge Mayfair (6287516011).jpg | "דודג' מייפייר", בתצורה 2 דלתות סדאן
קובץ:Dodge Mayfair rear (6287514539).jpg | "דודג' מייפייר", בתצורה 2 דלתות סדאן
קובץ: Dodge Mayfair dash (6288035134).jpg | "דודג' מייפייר" - מבט לתא הנהג ולוח מחוונים
</gallery>

==ראו גם==
* דודג'
==קישורים חיצוניים==

* 
* 
* 

==הערות שוליים==

קטגוריה:מכוניות סלון

קטגוריה:מכוניות קבריולה
קטגוריה:דגמי מכוניות שהושקו ב-1953
מייפייר
קטגוריה:כלי רכב המיוצרים בקנדה
Homecoming (מנהג)

Homecoming באוניברסיטה ב[[טקסס בשנת 2014. הראשון משמאל והשלישית משמאל עוטים אבנטים שעליהם הכיתוב מלך ומלכת השיבה הביתה, בהתאמה.]]
Homecoming (בתרגום חופשי: "שיבה הביתה") הוא מנהג של קבלת פני סטודנטים לשעבר בחזרה וחגיגת קיומו של ארגון מסוים. הוא נהוג בבתי ספר תיכונים, קולג'ים וכנסיות רבות בארצות הברית, ובמידה פחותה יותר גם בקנדה.

== מקור המנהג ==
המסורת של שיבה הביתה מקורה במשחקי כדורגל בוגרים שהתקיימו במכללות ובאוניברסיטאות מאז המאה ה-19. בתי ספר רבים ביניהם אוניברסיטת ביילור , סאות'ווסטרן , אוניברסיטת אילינוי באורבנה-שמפיין ואוניברסיטת מיזורי טענו כי הם אלה שקיימו את השיבה הביתה המודרנית הראשונה.

עם זאת, ה-NCAA, משחק הלוח Trivial Prusuit ואזכורים מסדרת הטלוויזיה NCIS מייחסים את השיבה הביתה הראשונה למשחק כדורגל מ-1911 של אוניברסיטת מיזורי שאליו הבוגרים עודדו להגיע. אירוע זה היה הראשון מסוגו שהתמקד במצעד ובמשחק כדורגל, ובעקבות ההצלחה הפך לאירוע שנתי.

==קישורים חיצוניים==

== הערות שוליים ==

קטגוריה:טקסי מעבר
קטגוריה:מסורות
קטגוריה:מסיבות
מלון קוסמוס

קוסמוס (ברוסית: Космос) הוא מלון בנפת אלכסייבסקי שבעיר מוסקבה, רוסיה.

מלון קוסמוס נבנה בשנים 1976–1979 כדי לקבל אורחים זרים שצפויים להתארח במוסקבה במשחקי אולימפיאדת מוסקבה. המלון הפך לניסיון הראשון של העבודה המשותפת בין אדריכלי ברית המועצות וצרפת.

ב"קוסמוס" המודרני ישנם 1,777 חדרים. המלון כולל מרכז עסקים עם 7 חדרי ישיבות עבור 10–250 איש ואולם קונגרסים ל-1000 איש, וכן חלל תצוגה של עד 1300 מ"ר. במלון 4 מסעדות, מזכרות, קיוסקי עיתונים ובתי מרקחת, מספרה, מכון יופי ומרכז רפואי.

"קוסמוס" היה אחד מארבעה מלונות סובייטים שהיו בעלי מעמד של "מלון ברמה בינלאומית".

ה"קוסמוס" שימש כאתר צילומים בסרטו של טימור בקממבטוב, משמר היום (סרט, 2006) 

==קישורים חיצוניים==

* 

קטגוריה:מוסקבה: בתי מלון
עין מזור

עין מַזוֹר (מלשון מרפא) הוא מעיין למרגלות היישוב דולב, בואדי דילב.

המעיין נובע מתוך סדק בתחתית מצוק תצורת כיסלון, זורם באמה לבריכה בגודל 2X3מ' בעומק מטר. המים בבריכה צלולים. ליד הברכה פינות חמד בין בולדרים ועצי אלון.

המעיין שופץ בקיץ 2017 על ידי נוער דולב, לזכרו של אליישיב טימנס, שנהרג בתאונת טרקטורון. אמת המים שופצה ונבנו פינות ישיבה. במקום הוצבו נדנדות, ספסלים וסככות.

אל המעיין ניתן לרדת מהשער הצהוב בדרום היישוב דולב (ליד האולפנה). מהמעיין זורמת אמת מים, המובילה לטחנת הקמח.

במרחק כחצי שעת הליכה מזרחה, נמצא מעיין דני (עין בובין), ועשרים דקות הליכה מערבה נמצא מעיין דולב.

==לקריאה נוספת==
*מפת טיולים וסימון שבילים 7: השרון והשומרון. בהוצאת "הוועדה לסימון שבילים בישראל".

==קישורים חיצוניים==
* [https://www.maslulim-israel.co.il/index.php?dir=site&page=tracks&op=tracksum&id=453 בריכת עין מז'ור בנחל מז'ור], באתר מסלולים
* [https://www.dnn.co.il/2018/09/20/מזור-לנפש/ כל הדרכים מובילות לעין מז'ור בפאתי דולב], באתר נופים & נופשים
* 

==הערות שוליים==

מזור
קטגוריה:דולב
ושניאקי

נפת וֶשְׁנְיָאקִי (ברוסית: Район Вешняки) היא נפה במחוז המזרחי של העיר הפדרלית מוסקבה שברוסיה. שטחה 10.67 קמ"ר ואוכלוסייתה מונה 122,419 תושבים (2020).

פארק היער "קוסקובו" הוא אחד ממקומות הבילוי האהובים על תושבי ושניאקי, כמו גם על תושבי הנפות הסמוכות נובוגירייבו, פרובו וריאזאנסקי. הפארק פתוח לקהל בכל שעות היממה. המאסיב הירוק מבוסס על עצי לבנה, אלון וטיליה נמצאים גם כן (חלק מהעצים בגיל של עד 250 שנה). בפארק חיים 7 מינים של יונקים וכ-60 מינים של ציפורים. מאז 2015 פועל מרכז האקולוגיה של קוסקובו בשטח פארק היער.

== אתרים ראויים לציון ==
* אחוזת קוסקובו 
* פארק היער "קוסקובו" 
* פארק ליד הבריכות "רדוגה" 
* תחנת מטרו "וחינו" 

==קישורים חיצוניים==

* 

קטגוריה:מוסקבה: נפות
פרנטישק יונק

פרנטישק יונק (בצ'כית: František Junek; 17 בינואר 1907 – 19 במרץ 1970) היה כדורגלן צ'כוסלובקי ששיחק בעמדת הקיצוני שמאלי.

==ביוגרפיה==

יונק נולד ב-17 בינואר 1907 בקארלין שבאימפריה האוסטרו-הונגרית של אז, ושיחק כנער בקבוצה צ'צ'י קארלין. ב-1925 עלה לקבוצה המקצוענית שלה וב-1928 עבר לסלביה פראג. יונק היה נחשב לשחקן מהיר וזריז וביחד עם פרנטישק סבובודה הם היוו צמד מצוין שעזר לסלביה לזכות ב-6 תוארי אליפות מתוך 7 עונות בין 1929–1935. ב-1935 עבר לקלאדנו וסיים את הקריירה שלו שם ב-1938. בסך הכל ערך יונק 133 הופעות בליגה הצ'כוסלובקית וכבש 48 שערים.

יונק ערך את הופעת הבכורה שלו במדי נבחרת צ'כוסלובקיה ב-15 בספטמבר 1929 נגד אוסטריה בווינה. במונדיאל 1934 שיחק בכל המשחקים ונבחרתו הגיעה עד לגמר בו הפסידה למארחת איטליה. אחרי אותו טורניר שיחק יונק רק פעמיים נוספות במדים הלאומיים ומשחקו האחרון היה ב-14 באוקטובר 1934 נגד שווייץ בז'נבה.

==תארים==
;סלביה פראג
*אליפות צ'כוסלובקיה (6): 1929, 1930, 1931, 1933, 1934, 1935
;צ'כוסלובקיה
*סגנית גביע העולם: 1934

==קישורים חיצוניים==

קטגוריה:כדורגלנים צ'כים
קטגוריה:כדורגלני סלביה פראג
קטגוריה:כדורגלני מונדיאל 1934
קטגוריה:צ'כוסלובקים שנפטרו ב-1970
קטגוריה:כדורגלני נבחרת צ'כוסלובקיה
קטגוריה:ילידי 1907
חסוס גאיארדו

חסוס דניאל גאיארדו ואסקונסלוס (בספרדית: Jesús Daniel Gallardo Vasconcelos; נולד ב-15 באוגוסט 1994) הוא כדורגלן מקסיקני, המשחק בעמדת הקיצוני במונטריי.

==קריירת מועדונים==
גאיארדו התחיל את הקריירה שלו לקבוצת הנוער של אונסה הרמאנוס, ובשנת , הצטרף לזו פלינוס 48. בשנת הצטרף לאוניברסידד נסיונל.

ב-17 בספטמבר 2014, גאיארדו ערך את הופעת הבכורה שלו בקבוצה הבוגרת בתיקו 2-2 נגד דפורטיבו טולוקה במסגרת הגביע המקסיקני בו גם כבש את שער הבכורה שלו בקריירה. ב-23 בנובמבר 2014, גאיארדו ערך את הופעת הבכורה שלו בליגת העל המקסיקנית, בניצחון 2–4 נגד מונטריי.

ב-21 באוקטובר 2016, כבש את צמד בניצחון 1–8 נגד קונקשיין במסגרת ליגת האלופות של אמריקה הצפונית.

ב-29 במאי 2018, גאיארדו חתם במונטריי. ב-21 ביולי 2018, ערך את הופעת הבכורה שלו בקבוצה בניצחון 0–1 נגד פצ'וקה. ב-29 בספטמבר כבש את שער הבכורה שלו בקבוצה בניצחון 0–3 נגד טיחואנה.

==קריירה בינלאומית==
באוקטובר , גאיארדו זומן לראשונה סגל נבחרת מקסיקו לקראת משחק הידידות נגד בו גם ערך את הופעת הבכורה הבינלאומית שלו.

ב-28 ביוני 2017, נקרא גלרדו להשתתף בגביע הזהב של CONCACAF 2017, כשהצליח להופיע בכל המשחקים עד הפסד חצי הגמר 0–1 מול ג'מייקה.

במהלך המשחק נגד במסגרת מונדיאל 2018, קיבל כרטיס צהוב שני בדקה ה-13 של המשחק והפך למורחק המהיר ביותר בתולדות גביע העולם בכדורגל.

==תארים==
; מונטריי
*ליגת העל המקסיקנית: אפרטורה 
*ליגת האלופות של אמריקה הצפונית: 

; נבחרת מקסיקו
*גביע הזהב: 2019

; אישיים
*נבחרי ליגת האלופות של אמריקה הצפונית: 
*נבחרי גביע הזהב: 

==קישורים חיצוניים==

קטגוריה:כדורגלנים מקסיקנים
קטגוריה:מגני כדורגל מקסיקנים
קטגוריה:חלוצי כדורגל מקסיקנים
קטגוריה:כדורגלני אוניברסידד נסיונל
קטגוריה:כדורגלני מונטריי
קטגוריה:כדורגלני נבחרת מקסיקו
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:מקסיקנים שנולדו ב-1994
בריקלין SV-1

בריקלין SV-1 (באנגלית : Bricklin SV-1) היא מכונית ספורט מתוצרת יצרנית מכוניות הספורט הקנדית Bricklin Canada Ltd. General Vehicles Inc אשר יוצרה בין השנים 1975–1974 בקנדה

=="בריקלין SV-1"==

* יוצרו 2,854 יחידות
* גוף דגם ה-"בריקלין SV-1" כולל הדלתות יוצרו מחומר מרוכב, חומרי פלסטיק/פולימר מחוזקים (FRP ראשי תיבות של Fibre-reinforced plastic) העשויים ממטריצת פולימר מחוזק עם סיבים. בנויים משרף אקרילי ("Acrylic resin" ) ספוג צבע המלכד סיבים של פיברגלס
* 2 דלתות בתצורה דלת בז-כנף ("Gull-wing door" ) + דלת אחורית
* 2 מושבים
* מנוע קדמי
* מנוע בנזין
* סוג הנעה: הנעה אחורית 4x2
* פנסים קדמיים נשלפים
===תאוצות===
* תאוצה בין 100 - 0 היא 9.5 שניות (דגם מנוע פורד בנפח 5,766 סמ"ק המשודך לתיבת הילוכים אוטומטית)
* תאוצה בין 100 - 0 היא 7.8 שניות (דגם מנוע "AMC" בנפח 5,896 סמ"ק המשודך לתיבת הילוכים ידנית 4 מהירויות)
* תאוצה בין 100 - 0 היא 8.2 שניות (דגם מנוע "AMC" בנפח 5,896 סמ"ק המשודך לתיבת הילוכים אוטומטית)

==תמונות==
<gallery mode="packed" heights="80">
קובץ:Bricklin-SV-1.jpg | "בריקלין SV-1"
קובץ:1974 Bricklin 4 speed white at Potomac Ramblers meeting 07.jpg | "בריקלין SV-1", שנת 1974
קובץ:1974 Bricklin 4 speed white at Potomac Ramblers meeting 01.jpg | "בריקלין SV-1", שנת 1974
קובץ:1974 Bricklin 4 speed white at Potomac Ramblers meeting 03.jpg | "בריקלין SV-1", שנת 1974
קובץ:1974 Bricklin 4 speed white at Potomac Ramblers meeting 08.jpg | "בריקלין SV-1", שנת 1974 - מבט לתא הנהג ולוח מחוונים
קובץ:1974 Bricklin 4 speed white at Potomac Ramblers meeting 02.jpg | "בריקלין SV-1", שנת 1974
קובץ:Bricklin SV1 (4797320499).jpg | "בריקלין SV-1"
קובץ:1974 AACA museum Bricklin green f.jpg | "בריקלין SV-1", שנת 1974
קובץ: Bricklin SV1 (14038987064).jpg| "בריקלין SV-1"
 </gallery>

==ראו גם==
* מכונית ספורט

== קישורים חיצוניים ==
* 
* 

==הערות שוליים==

קטגוריה:מכוניות ספורט
קטגוריה:דגמי מכוניות שהושקו ב-1974
קטגוריה:כלי רכב המיוצרים בקנדה
פארק ברתולדי

פארק ברתולדי (באנגלית: Bartholdi Park) הוא פארק ציבורי המהווה חלק מהגן הבוטני של ארצות הברית, הפארק ממוקם על גבעת הקפיטול, והוא חלק מקומפלקס הקפיטול בוושינגטון די. סי., בירת ארצות הברית.

הפארק ממוקם בפינה של שדרות העצמאות ושדרת וושינגטון (Washington Avenue).

הפארק קרוי על שמו של הפסל הצרפתי פרדריק אוגוסט ברתולדי הידוע כמעצב פסל החירות.

== היסטוריה ==

פרדריק אוגוסט ברתולדי, על שמו קרוי הפארק
הפארק הוא חלק מהגן הבוטני של ארצות הברית, אולם ממוקם מחוץ לשטחו של הגן הבוטני. הפארק נבנה בשנת 1932, לרגלי בניין הקפיטול במקום בו עמד קודם לכן הגן הבוטני - מקום זה התפנה לאחר שהגן הבוטני עבר למיקומו הנוכחי בשנת 1927.

הפארק הוקם על מנת להציג את הגננות האמריקאית (וממשיך בפעילות זו גם כיום). בעת הקמתו הפארק עוצב בסגנון גינון קלאסי, וזאת על מנת לאפשר הפגנות, אסיפות הציבור ופעילות ציבורית בשטח הפארק.

עם השנים עיצוב הגן שונה, ונוספו בו מיני צמחים חדשים, וכן הגן עוצב כמעין "חלון ראווה" המציג לגננים חובבים אפשרויות גינון (בגן חלקות שונות קטנות ובהן גנים ביתיים שונים), במטרה להעניק להם השראה.

ב-1985 ניתן לגן שמו הנוכחי.

בשנת 2016 שופץ הגן, ועוצב מחדש, בכוונה לשים דגש על גננות בת - קימה. במסגרת השיפוץ הוחלפה התאורה בפארק, והונגשו שבילי הפארק.

== מזרקת ברתולדי ==

מזרקת ברתולדי
גולת הכותרת של הפארק, היא מזרקת ברתולדי. המזרקה נרכשה על ידי ממשלת ארצות הברית בשנת 1877, בעלות של 6,000 דולר אמריקאי, ביוזמתו של פרדריך לו אולמסטד. קודם לכן עמדה המזרקה בפארק פיירמונט בפילדלפיה. לאחר הרכישה, הוצבה המזרקה למרגלות גבעת הקפיטול, שם עמדה עד 1926. בשנת 1926 הועברה המזרקה למחסן, שם אוחסנה עד לשנת 1932.

בשנת 1932 הותקנה המזרקה במרכז פארק ברתולדי.

בשנת 2008 פורקה המזרקה על ידי אדריכל הקפיטול לצורך שחזור מלא, והותקנו בה מערכת משאבות מודרנית, מערכת טיפול במים, ומערכת סינון. המזרקה המשופצת הותקנה בפארק בשנת 2011.

גובהה של המזרקה 9 מטרים, ומשקלה 15 טונות. במזרקה שלוש פסלי נימפות שגובהן 4 מטרים; כמו כן מעוטרת המזרקה בפסלי צבי, כרובים, צפרדעים, דגים, וכן עשר מנורות חשמל.

== קישורים חיצוניים ==

* 

* [https://www.usbg.gov/bartholdi-park פארק ברתולדי - אתר רשמי] באתר הגן הבוטני של ארצות הברית
** [https://www.usbg.gov/bartholdi-fountain-fountain-light-and-water מזרקת ברתולדי - אתר רשמי] באתר הגן הבוטני של ארצות הברית
* [https://www.aoc.gov/explore-capitol-campus/buildings-grounds/us-botanic-garden/bartholdi-park פארק ברתולדי - אתר רשמי] באתר אדריכל הקפיטול

== הערות שוליים ==

קטגוריה:מתחם הקפיטול: פארקים וגנים
בית מכתום

[[מוחמד בן ראשד אאל מכתום, אמיר דובאי, ראש הממשלה וסגן נשיא האמירויות הערביות המאוחדות, החל משנת 2006]]
שושלת מכתום (בערבית: آل مكتوم; אאל מכתום) היא משפחת המלוכה השולטת באמירות דובאי, ואחת משש המשפחות השולטות באיחוד האמירויות הערביות. המשפחה היא ענף של שבט בני יאס (שושלת שהמשפחה חולקת עם שושלת בית נהיאן של אבו דאבי). משפחת אאל מכתום צמחה במחוז אל-בו פאלאסה (הידוע כיום בשם אל-פאלאסי) של בני יאס, פדרציה שבטית שהייתה הכוח הדומיננטי לאורך רוב מה שכיום הוא איחוד האמירויות.

== חברים ==
בשנת 1833, כ-800 איש משבט בני יאס, בהנהגתו של מכתום בן באטי, השתלטו על אמירות דובאי והקימו את שושלת אאל מכתום בנסיכות.<ref name="Mak"></ref><ref name="origin"></ref> שושלת אאל מכתום שולטת בדובאי מאז 1833.

אמיר דובאי הוא ראש ממשלת איחוד האמירויות הערביות, וסגן נשיא איחוד האמירויות הערביות ושר הביטחון.
אילן יוחסין מפושט המציג את קו הירושה והתאריכים שבשלטון - לחצו להגדלה
בני משפחת אאל מכתום הבאים שלטו בדובאי:
* 9 ביולי 1833 – 1836 שייח' עביד בן סעיד בן ראשיד (מת ב-1836)
* 9 ביולי 1833 – 1852 שייח' מכתום בן באטי בן סוהיל (מת ב-1852)
* 1852 – 1859 שייח' סעד בן באטי (מת ב-1859)
* 1859 – 22 בנובמבר 1886 שייח' אשר בן מכתום (מת ב-1886)
* 22 בנובמבר 1886 – 7 באפריל 1894 שייח ראשיד בן מכתום (מת ב-1894)
* 7 באפריל 1894 – 16 בפברואר 1906 שייח' מכתום בן אשר אאל מכתום (מת ב-1906)
* 16 בפברואר 1906 – נובמבר 1912 שייח' באטי בן סוהיל אאל מכתום (1851–1912 בקירוב)
* נובמבר 1912 – ספטמבר 1958 שייח' סעד בן מכתום בן אשר אאל מכתום
* ספטמבר 1958 – 7 באוקטובר 1990 שייח' ראשד בן סעיד אאל מכתום (1912–1990)
* 7 באוקטובר 1990 – 4 בינואר 2006 שייח' מכתום בן ראשד אאל מכתום (1943–2006 בקירוב)
* 4 בינואר 2006 שייח' מוחמד בן ראשד אאל מכתום (נולד ב-1949)

== ראו גם==
* בית סעוד

==קישורים חיצוניים==

* 
* 

== הערות שוליים ==

*
מכתום
מכתום
מוחמד בן מובארכ בן חמד אאל ח'ליפה

השייח' מוחמד בן מובארכ בן חמד אאל ח'ליפה (בערבית: محمد بن مبارك بن حمد آل خليفة; נולד ב-1935) הוא פוליטיקאי בחרייני וחבר משפחת המלוכה של בחריין. הוא כיהן בין השנים 1970 ל-2005 כשר החוץ של בחריין, ומאז 2005 הוא משמש כסגן ראש ממשלת בחריין.

== ביוגרפיה ==
ח'ליפה רכש את השכלתו התיכונית בבית הספר הבינלאומי של האוניברסיטה האמריקאית בביירות.<ref name="dpmo"></ref> הוא בעל תואר ראשון ביחסים בינלאומיים ומשפטים מאוניברסיטת לונדון.

הוא החל את דרכו כשופט ובהמשך היה למנהל יחסי ציבור ותקשורת וראש שירות החוץ הבחרייני במהלך הקמתה של בחריין בשנת 1969. הוא כיהן כשר חוץ במשך כמעט 35 שנה, עוד בטרם עצמאותה של בחריין בשנת 1971 עד להחלפת הממשלה ב-29 בספטמבר 2005, אז החליפו בתפקידו, ח'אלד בן אחמד אאל ח'ליפה. מוחמד מונה במקום זאת כאחד משלושה סגניו של ראש הממשלה.<ref></ref> באותה תקופה כיהן גם כשר המידע. תוארו הרשמי הוא סגן ראש הממשלה בוועדות השרים.

== הערות שוליים ==

קטגוריה:בית ח'ליפה
קטגוריה:שרי החוץ של בחריין
קטגוריה:פוליטיקאים בחריינים
קטגוריה:בחריינים שנולדו ב-1935
פארק רוח הצדק

אכסניית ג'ורג' וושינגטון, שהייתה מממוקמת בפינה של שדרת ניו ג'רזי דרום-מזרח, ורחוב C דרום-מזרח. המבנה נהרס על מנת לבנות את החניון והפארק. 
פארק רוח הצדק (באנגלית: Spirit of Justice Park) הוא פארק בעיר וושינגטון די. סי., בירת ארצות הברית.
== היסטוירה ==
הפארק ממוקם מדרום לרחוב סי (C Street), מצפון לרחוב די (D Street), ממערב לשדרות דלוור דרום-מזרח (Delaware Avenue Southwest), וממזרח לשדרות ניו ג'רזי דרום-מזרח (New Jersey Avenue Southeast), בסמוך מדרום לבניין רייבורן, ומדרום לבניין הקפיטול.

הפארק הוא חלק ממתחם הקפיטול.

הפארק הוא גג ירוק מעל חניון תת-קרקעי (שגובהו 6 קומות תת-קרקעיות) שנבנה על ידי אדריכל הקפיטול על מנת לשמש את בנייני המשרדים של קונגרס ארצות הברית.

הוטחה ביקורת באדריכל הקפיטול על הקמת הפארק ומבנהו, העדרן של כניסות לפארק ממספר כיוונים, שאלות בנחיצות החניון, וכן בכך שלצורך בניית החניון נהרסו מספר מבנים, ובהם אכסניית ג'ורג' וושינגטון (ראו בתמונה משמאל).

== קישורים חיצוניים ==
* [https://ggwash.org/view/34861/dcs-most-useless-park-is-a-parking-lot-in-disguise תצלומי הפארק ותיאור הפארק]
* [https://www.openstreetmap.org/search?query=Spirit%20of%20Justice%20Park#map=18/38.88545/-77.00856 מפת הפארק והאתרים סביבו]

== הערות שוליים ==

פארק רוח הצדק
קטגוריה:מתחם הקפיטול: פארקים וגנים
דובאי מירקל גרדן

דובאי מירקל גרדן (באנגלית: Dubai Miracle Garden; בערבית: حديقة الزهور بدبي) הוא גן הפרחים הגדול בעולם, הנמצא בדובאי שבאיחוד האמירויות הערביות.

הגן נמצא במדבר והוא הוקם במסגרת הסכם של חברת דובאילנד לנדל"ן עם חברת גינון וחקלאות חקלאית בראשות איש העסקים הירדני עבד אל נאצר ראחל.

הגן נפתח בשנת 2013 והוא משתרע על פני 780,000 מ"ר, והוא מכיל מעל 50 מיליון פרחים וכ-250 מיליון צמחים. הפרחים מופיעים בתצוגות שונות החל מערוגות פרחים ועד לקשתות בצורת לב וטירות מעוטרות. התערוכות בגן מתחלפות מדי עונה.

ההשקיה בגן נעשית בשעות הלילה בהן הגן סגור באמצעות טפטפות שנמצאות במערכת תת-קרקעית, העושות שימוש בכמות ממוצעת של 757,082 ליטר מים אפורים ליום. המים הם המים האפורים של העיר דובאי, והגן עושה להם תהליך טיהור שהופך אותם למים נקיים ברמה גבוהה במיוחד.

חלק מהגן הוא גן פרפרים מקורה שנפתח בשנת 2015 ובו 15,000 פרפרים מ-26 מינים.

הגן סגור בחודשי הקיץ בשל החום הרב השורר באזור.

הגן מהווה שיא גינס של הגן האנכי הגבוה בעולם.

== קישורים חיצוניים ==

* 
* [https://www.emirates247.com/news-in-images/dubai-s-miracle-garden-in-full-flower-2013-03-11-1.498123 תמונות מגן הפרחים של דובאי]

== הערות שוליים ==

קטגוריה:דובאי
קטגוריה:גנים בוטניים
מחלקת שירותי הכליאה (דרום אפריקה)

מחלקת שירותי הכליאה (באנגלית: Department of Correctional Services) היא מחלקה בממשלת דרום אפריקה, האחראית על ניהול מערכת הכלא של דרום אפריקה שכפופה למשרד המשפטים. 

במחלקה מועסקים כ-34,000 עובדים והיא אחראית על ניהול 240 בתי כלא המאכלסים כ-189,748 אסירים. בתי הכלא כוללים מתקנים ברמת אבטחה מינימלית, בינונית ומקסימלית. מטה הסוכנות ממוקם בגוש המערבי של בניין פוינטון בפרטוריה.

ראש המחלקה הוא שר המשפטים ושירותי הכליאה, הנתמך על ידי סגן שר לשירותי הכליאה.<ref></ref><ref></ref><ref></ref> בשנת 2020, תקציב המחלקה עמד על 26,800.0 מיליון ראנד.

== מרכזי מאסר ==
178 בתי כלא מנוהלים על ידי המחלקה והם כוללים: 
* 9 בתי כלא לנשים בלבד 
* 13 בתי כלא לעבריינים צעירים 
* 40 בתי כלא לגברים 
* 72 בתי כלא לגברים ונשים כאחד 
* 5 בתי כלא שנסגרים באופן זמני או עוברים שיפוצים 

== בתי כלא בולטים ==
* כלא פולסמור במחוז הכף המערבי הוא הכלא השמור הגדול ביותר ובו אסירים המרצים מאסר עולם או עונש ארוך טווח. 
* C Max בפרטוריה הוא גם בית כלא שמור בו אסירים המרצים עונשים ארוכים וכאלה הנחשבים לבעלי סיכון גבוה לחברה. 
* בית הסוהר המרכזי של פרטוריה לשעבר המכונה כיום Kgosi Mampuru II (שנתלה בבית הכלא ב-22 בנובמבר 1883 בגין אלימות ומרד), היה האתר הרשמי לביצוע עונש מוות בדרום אפריקה, בעיקר נגד מתנגדי משטר האפרטהייד. עונש המוות בוטל בשנת 1995 
* מרכז המאסר דראקנשטיין, היה הכלא ממנו שוחרר נלסון מנדלה לאחר שנכלא בגין התנגדות לאפרטהייד. 

== אגפים ==
* מימון 
* פיתוח וטיפול 
* מתקנים 
* שירותים מרכזיים 
* שירותים תאגידיים 
* תפעול וניהול 
* היחידה לחקירות מחלקתיות (DIU) 
* שיקום וקהילה 

== קישורים חיצוניים ==
* 

== הערות שוליים ==

קטגוריה:ארגוני כליאה
קטגוריה:דרום אפריקה: חוק ומשפט
קטגוריה:ממשלת דרום אפריקה
קטגוריה:1990
יחסי יפן–קניה

יחסי יפן–קניה הם היחסים הדיפלומטיים הרשמיים שבין יפן לבין רפובליקת קניה.

== היסטוריה ==
יפן הייתה למדינות הראשונות אשר הכירו בעצמאותה של קניה ב-1963.

הקהילה היפנית בקניה היא מהקהילות היפניות הגדולות ביותר ביבשת אפריקה והיא מנתה באוקטובר 2016 שבע מאות שמונים ושלושה אזרחים יפניים. בירת קניה, ניירובי, מארחת שלל נציגויות של סוכנויות יפניות דוגמת "JICA" ו-"JBIC".

== יחסים כלכליים ==
בשנת 2008 סך כל התרומות היפניות לקניה הסתכמו ב-3.464 מיליארד דולר. בשנת 2011 במהלך האסון הגרעיני בפוקושימה, תרמה קניה ליפן 82 מיליון דולר. יפן מימנה את שיפוץ נמל "מומבסה".

== חברות יפניות בקניה ==
בשנת 2013, חברת המכוניות היפנית "טויוטה" הקימה מפעל ייצור בעיר מומבסה בדרום קניה בעלות של 5.5 מיליון דולר. באותה השנה, החברה "הונדה" יסדה מפעל ייצור לאופנועים בעלות של 4.9 מיליון דולר. לימים, המפעל נחשב למפעל הייצור השני בגודלו באפריקה.

== נציגויות דיפלומטיות ==
שגרירות קניה בטוקיו, יפן
שגרירות יפן בניירובי, קניה
* יפן מיוצגת בקניה בדרג השגרירות, באמצעות שגרירות רשמית בניירובי, בירת המדינה.
* קניה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. קניה מיוצגת ביפן בדרג הקונסולרי באמצעות קונסוליה רשמית אחת בעיר נגויה.

== קישורים חיצוניים ==

* [https://www.mofa.go.jp/region/africa/kenya/data.html יחסי יפן–קניה], באתר משרד החוץ היפני

== הערות שוליים ==
היפוך חשמלי

היפוך חשמלי
היפוך חשמלי או היפוך קצב חשמלי (באנגלית: Cardioversion) הוא הליך רפואי שבו שוק חשמלי ניתן לבית החזה של אדם במטרה להפוך את קצב הלב המהיר של החולה, לקצב לב סדיר ותקין.
לאחר שמכת החשמל ניתנת אל בית החזה, היא משתקת באופן מיידי את כל הפעילות החשמלית של הלב.
פעולה זו מדכאת את הפרעת הקצב של הלב, וכתוצאה מכך, הלב "מפעיל את עצמו מחדש" ומתחיל לפעום שוב בצורה תקינה וסדירה.

==ההליך==
הטיפול נעשה בהרדמה כללית. רוב האנשים לא מרגישים את מתן השוק בלב שלהם. אך חלק קטן עלול להרגיש זאת.

==סיבוכים וסכנות==
* שבץ – סיבוך נדיר ביותר שיכול להגרם אם המטופל לא טופל במדללי דם ונוגדי קרישה לפני הליך ההיפוך החשמלי.
* כוויה בעור כתוצאה מהשוק החשמלי
* קצב לב שנשאר אותו דבר או מואץ – ידרוש מתן שוק חשמלי נוסף
* קצב לב מואט – יטופל באמצעות הזרקה לוריד של תרופה המגבירה את קצב פעימות הלב.

==קישורים חיצוניים==

* [https://www.youtube.com/watch?v=dC_i8zuclmQ Cardioversion (for Atrial Fibrillation)]
* [https://www.youtube.com/watch?v=3nREFp_pU0o Cardioversion Shocks Heart Back to Normal Rhythm]

==הערות שוליים==

קטגוריה:קרדיולוגיה
קטגוריה:טיפולים רפואיים
יחסי יפן–רואנדה

יחסי יפן–רואנדה הם היחסים הדיפלומטיים הרשמיים שבין יפן לבין רפובליקת רואנדה.

== סקירה כללית ==
יפן ורפובליקת רואנדה מקיימות יחסים דיפלומטיים רשמיים. היחסים הדיפלומטיים שבין יפן לבין רואנדה כוננו ב-1 ביולי 1962, יום הכרתה של יפן בעצמאותה של רואנדה.

== ביקורים רמי דרג ==
=== מרואנדה ליפן ===
* פול קגאמה, נשיא רואנדה (1997, 2006)

== נציגויות דיפלומטיות ==
* יפן מיוצגת ברואנדה בדרג השגרירות, באמצעות שגרירות רשמית שהיא מחזיקה בקיגאלי, בירת רואנדה.
* רואנדה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת יפן.

== קישורים חיצוניים ==
* [https://www.mofa.go.jp/region/africa/rwanda/index.html יחסי יפן–רואנדה], באתר משרד החוץ היפני

== הערות שוליים ==
סדרה דודג' LCF

סדרה דודג' LCF (באנגלית: Dodge LCF series) היא סדרה של משאיות בינוניות וכבדות מתוצרת חטיבת דודג' באמצעות מפעל המשאיות של קרייזלר Warren Truck Assembly בקונצרן כלי הרכב קרייזלר אשר יוצרה בין השנים 1960–1976 בארצות הברית.

בקולומביה יוצרו בין השנים 1967–1978 המשאיות באמצעות GM Colmotores (שם רשמי: General Motors - Colombiana de Motores S.A), שהייתה עד שנת 1979 בבעלות "קרייזלר" (שליטה של 60%), ומשנת 1979 בשליטה של ג'נרל מוטורס (77.4%).

דגמי "500 – 700" הוגדרו כמשאיות בינוניות, ודגמי "800 – 1,000" הוגדרו כמשאיות כבדות.

== גלריה ==
<gallery mode="packed" heights="120">
קובץ:Dodge Truck (1833091193).jpg | "סדרה דודג' LCF"
קובץ:Dodge 900.jpg | "סדרה דודג' LCF" דגם "D-900"
קובץ:Dodge D-500 (32510823575).jpg | "סדרה דודג' LCF" דגם "D-500"
קובץ:Starr 030923-0003 Prosopis pallida.jpg | "סדרה דודג' LCF"
קובץ:D O D G E (3802023265).jpg | לוגו דודג'
</gallery>

==ראו גם==
* דודג'

==קישורים חיצוניים==

==הערות שוליים==

קטגוריה:משאיות
קטגוריה:כלי רכב שהושקו ב-1960
LCF
קטגוריה:כלי רכב אמריקאיים
קטגוריה:כלי רכב המורכבים בקולומביה
שכבת קרח יבשתית

תמונת לוויין של אנטארקטיקה
שכבת קרח יבשתית או יריעת קרח הוא קרחון המכסה אדמה על פני שטח הגדול מ-50,000 קמ"ר. בימינו קיימות שתי שכבות קרח יבשתיות - באנטארקטיקה ובגרינלנד. במהלך עידן הקרח האחרון בשיא תקופת הקרח האחרונה, חלקים נרחבים באמריקה הצפונית כוסו על ידי ומעטה הקרח של וייכסל (Weichsel) כיסתה חלקים נרחבים מצפון אירופה ושכבת הקרח של פטגוניה כיסתה את אמריקה הדרומית.

שכבת קרח יבשתית היא גדולה יותר ממדפי קרח או קרחונים אלפינים. גופי קרח המכסים פחות מ-50 אלף קמ"ר נקראים כיפת קרח. כיפות קרח מנוקזות לרוב על ידי קרחונים.

שכבת הקרח האנטארקטית היא גוף הקרח הגדול בכדור הארץ, משתרעת על פני שטח של כ-14 מיליון קמ"ר ומכילה נפח של כ-30 מיליון ק"מ מעוקב של קרח.<ref></ref> כ-90% ממסת הקרח בכדור הארץ מצויה באנטארקטיקה. הטמפרטורה הממוצעת על פני השטח של אנטארקטיקה עולה בכ-0.05°C בעשור מאז 1957.<ref name="SteigSchneider2009"></ref> שכבת הקרח האנטארקטית מחולקת על ידי ההרים הטראנס-אנטארקטיים לשני חלקים: שכבת הקרח האנטארקטית המזרחית ושכבת הקרח האנטארקטית המערבית.

שכבת הקרח של גרינלנד מכילה די קרח לעלייה של כ-7.4 מטר במפלס מי הים העולמי הממוצע לו תימס.<ref></ref>

ההתחממות הגלובלית משפיעה גם על שכבות הקרח. לפי הדוח השישי של הפאנל הבין-ממשלתי לשינוי אקלים, האדם גרם להתחממות האטמוספירה, היבשה והאוקיינוסים. קיים סיכון גבוה שהתחממות זו תמשיך ואיתה גם הפשרת שכבת הקרח.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:קרחונים
קטגוריה:אקלים
קטגוריה:גאולוגיה קרחונית
מאנטואו

מַאנְטוֹאוּ (בסינית: 馒头; מסורתית: 饅頭, פין-יין: Mántou) הוא סוג של לחמנייה לבנה מאודה הנפוץ בצפון סין.<ref name="Graves"></ref> אטימולוגיה עממית מקשרת את שמו של המאכל לסיפור על ג'וּגֶה לִיַאנג.
מאנטואו בטיגון עמוק, או "מאנטואו זהב וכסף", הוא קינוח סיני פופולרי, המוגש עם [[חלב מרוכז ממותק]]

== ראו גם==

* באוזי
* שיאולונגבאו

== קישורים חיצוניים ==

== הערות שוליים ==

קטגוריה:דים סאם
קטגוריה:המטבח הסיני
קטגוריה:מאכלי לחם
טש (כפר)

טש (בהונגרית: Tés) הוא כפר במחוז וספרם שבמרכז הונגריה.
כמו כפרים רבים באירופה גם בטש מספר התושבים נמצא בירידה. כך, בשנת 1990 חיו בכפר 1,050 תושבים, ובשנת 2019 מספר התושבים עמד על 777.

==יהודי טש==
בטש חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|22
|1,497
|-
|1910
|6
|
|-
|1920
|8
|
|-
|1930
|5
|
|-
|1941
|6
|1,285
|-
|}

== ילידים מפורסמים ==
איגנץ הלאס מקודם: פישר עד 1879 (בהונגרית: Halász Ignác; טש, 26 במאי 1855 – בודפשט, 9 באפריל 1901)<ref>[https://www.familysearch.org/ark:/61903/3:1:S3HT-6L6W-CVT?i=116&cc=1452460&cat=826282 dr. Halász Ignác halálozása bejegyezve a Bp. VII. kerületi polgári halotti akv. 611/1901. fsz. alatt]</ref> בלשן יהודי-הונגרי, היסטוריון ספרות, פרופסור באוניברסיטה, חבר הכתב באקדמיה ההונגרית למדעים (1888).

==קישורים חיצוניים==

==הערות שוליים==

קטגוריה:הונגריה: כפרים
וילוניה

וילוניה (בהונגרית: Vilonya) הוא כפר במחוז וספרם שבמרכז הונגריה.

==יהודי וילוניה==
בווילוניה חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|5
|
|-
|1880
|5
|521
|-
|1920
|4
|
|-
|1930
|2
|
|-
|1941
|3
|663
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
איזבל דאסר

סוזן איזבל דאסר (באנגלית: Susan Isabel Dacre; 1844 – 1933) הייתה אמנית אנגלית מהתקופה הוויקטוריאנית.<ref>S. Isabel Dacre". Manchester Art Gallery. Retrieved 12 August 2012.</ref>

== ביוגרפיה ==
דאסר נולדה בלימינגטון, ווריקשייר, והתחנכה בבית ספר במנזר בסלפורד. במשך העשור של 1858–1868 התגוררה בפריז, למדה תחילה בבית ספר ואחר כך עבדה כאומנת. לאחר חורף באיטליה (1869), חזרה לפריז, והייתה נוכחת בזמן מלחמת צרפת–פרוסיה ובקומונה של פריז. חזרה לאנגליה ב־1871 והחלה ללמוד אמנות בבית הספר לאמנות במנצ'סטר, שם זכתה בפרס המלכה בשנת 1875.<ref>Deborah Cherry, Painting Women: Victorian Women Artists, London, Routledge, 1993.</ref>

התחילה חברות לכל החיים עם האמנית אנני סווינרטון – שתי הנשים המשיכו בלימודי האמנות ברומא ובפריז בין השנים 1874–1880.

בסביבות שנת 1872, הלורד לייטון כתב הערות על התצפיות שלו בשיטות הציור שלה וביקר את תמונותיה במהלך שהות באי קאפרי.

== דיוקנאות ==
בשנים 1877–1880 הייתה שוב בפריז ולמדה באקדמיה ז'וליאן. דאסר נקשרה באטלייה של ז'וליאן בשתי הזדמנויות: 1878–1879 כאשר השלימה ציור שחור לבן דיוקן "נערה צעירה בכובע סאטן", בבעלות אוסף אנדרה דל דביו, פריז; מאוחר יותר היא השלימה מספר יצירות שאפשרו לה להציג בסלון בפריז. לאורך הקריירה שלה העריצו וביקשו את דיוקניה באיטליה, אנגליה ופריז.

לאחר שגרה תקופה מסוימת בלונדון, חזרה למנצ'סטר בשנת 1883 ושיתפה סטודיו עם האמנית מרי פלורנס מונקהאוס. לאחר הרבה קמפיינים של דאסר ומונקהאוס בשנת 1897, נעשתה חברה במועצה של אמניות במנצ'סטר, ומונקהאוס מונתה למבקרת.

בתערוכת היובל המלכותית, מנצ'סטר 1887, הציגו את עבודותיה ועזרה לפורד מדוקס בראון בעיטור כיפת התערוכה.

== פמיניזם ==
דאסר הייתה פמיניסטית.<ref>Elizabeth Crawford, The Women's Suffrage Movement, London, Routledge, 2001; pp. 156-7.</ref> עם אנני סוויננרטון הקימה את האגודה של פמיניסטיות במנצ'סטר בשנת 1876; דאסר כיהנה גם כנשיאת הארגון. במשך עשור (1885–1895), הייתה חברת הוועד המנהל של האגודה הזאת במנצ'סטר. דיוקנה של דקרה של העורכת הפמיניסטית לידיה בקר היא אחת העבודות הידועות ביותר שלה.

== גלריה ==
<gallery mode="packed" heights="180px">
File:Dacre-Becker.jpg | דיוקן לידיה בקר
File:Dacre Annie Rooney.jpg | דיוקן אנני רוני
File:Dacre-Italian Girl.jpg | נערה איטלקית
File:Dacre-Italian women.jpg | נשים איטלקיות
File:Dacre-Pilkington.jpg | ילדות
</gallery>

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:פמיניסטיות בריטיות
קטגוריה:בריטיות שנולדו ב-1844
קטגוריה:בריטיות שנפטרו ב-1933
קטגוריה:בריטים שנפטרו ב-1933
איסוזו קיובק

איסוזו קיובק (ביפנית: いすゞ・キュービック, באנגלית: Isuzu Cubic) הם מספר דגמים של אוטובוסים מתוצרת יצרן הרכב היפני איסוזו, (באנגלית: Isuzu Motors Ltd, ביפנית: いすゞ自動車株式会社) אשר יוצרו בין השנים 1984–2000.

==ממאפייני "איסוזו קיובק"==
* אוטובוס עירוני.
* אוטובוס חד-סיפוני.
* מנוע אחורי.
* דלתות: 2.
* מערכת היגוי: מימין (ביפן).

===גובה רצפה===
* דגמים בתצורה אוטובוס נמוך רצפה בעל רצפה הקרובה למפלס המדרכה ודלתות רחבות המצוידות ברמפות, ללא מדרגות.
* דגמים בתצורה דלת כניסה: באמצעות 1 מדרגה.
* דגמים בתצורה דלת כניסה: באמצעות 2 מדרגות.

== גלריה ==
<gallery mode="packed" heights="120">
קובץ:Echigo Kotsu Keno Kanko Bus ISUZU CUBIC.jpg | "איסוזו קיובק"
קובץ:Iwateken-kotsu-1553.jpg | "איסוזו קיובק"
קובץ:Circuit safari at 2015 International Suzuka 1000km (5).JPG | "איסוזו קיובק"
קובץ:Yamakobus-90026.JPG | "איסוזו קיובק"
קובץ:Isuzu Cubic Seat By Ibaraki auto.JPG | "איסוזו קיובק" - מבט למושבי הנוסעים
קובץ:Isuzu Cubic Cockpit By Ibaraki auto.JPG | "איסוזו קיובק" - מבט לתא הנהג ולוח מחוונים
קובץ:熊本バス 熊本200か695.jpg | "איסוזו קיובק"
</gallery>

==ראו גם==
* איסוזו
* איסוזו גאלה מיו
* איסוזו סופר קרוזר
* איסוזו ג'ורני K

==קישורים חיצוניים==

==הערות שוליים==

קטגוריה:כלי רכב שהושקו ב-1984
קטגוריה:דגמי אוטובוסים
קטגוריה:כלי רכב יפניים
קיובק
קטגוריה:כלי רכב מנוע אחורי
יעקב כץ (עיתונאי)

יעקב כץ (באנגלית: Yaakov Katz; נולד ב-14 באוגוסט 1979) הוא עיתונאי וסופר ישראלי-אמריקאי ששימש כעורך הראשי של העיתון ג'רוזלם פוסט.

==ביוגרפיה==
כץ נולד בשיקגו שבמדינת אילינוי, בארצות הברית ועלה לישראל בנעוריו בגיל 14 בשנת 1993. הוא סיים תואר ראשון במשפטים באוניברסיטת בר-אילן.

כץ שימש ככתב ופרשן צבאי בג'רוזלם פוסט מ-2003 עד שנת 2013. במקביל שימש בשנים 2009–2012 ככתב לענייני ישראל במגזין לענייני ביטחון של קבוצת ג'יינס. (Jane's Defence Weekly) באוגוסט 2012 עד יולי 2013 שימש עמית במרכז ניימן לעיתונות באוניברסיטת הרווארד ולאחר מכן שימש מרצה אורח בבית הספר ללימודי המשך של אוניברסיטת הרווארד עד לשנת 2017.

עם שובו לישראל מונה ליועצו של שר הכלכלה והשר לירושלים והתפוצות נפתלי בנט, כולל בתפקיד מקשר לקהילות יהודיות ברחבי העולם.

בשנת 2016 מונה לעורך ראשי של העיתון ג'רוזלם פוסט. ושימש בתפקיד עד מרץ 2023.

==חיים פרטיים==
כץ נשוי לחיה, בתו של הרב אהרן בינה ראש ישיבת נתיב אריה ואב לארבעה ילדים.

==ספריו==
* "ישראל נגד איראן, מלחמת הצללים" יחד עם יועז הנדל, הוצאת כנרת זמורה-ביתן, 2011
* "קוסמי הנשק: כיצד הפכה ישראל למעצמת-על של חדשנות צבאית", יחד עם אמיר בוחבוט, הוצאת כנרת זמורה-ביתן, 2017
* "קוד אריזונה", הוצאת כנרת זמורה-ביתן, 2020

==קישורים חיצוניים==

==הערות שוליים==

קטגוריה:עיתונאים ישראלים
קטגוריה:סגל הג'רוזלם פוסט
קטגוריה:כתבים צבאיים ישראלים
קטגוריה:עורכי ג'רוזלם פוסט
קטגוריה:מחברי ספרי עיון ישראלים
קטגוריה:עולים בשנות ה-1990
קטגוריה:ישראלים ילידי ארצות הברית
קטגוריה:בוגרי אוניברסיטת בר-אילן: משפטים
קטגוריה:ישראלים שנולדו ב-1979
חרדון סארדה

חרדון סארדה הקרוי גם חרדון מניפת-גרון (שם מדעי: Sarada) הוא סוג של לטאות אסייתיות ממשפחת החרדוניים. סוג זה הוגדר בשנת 2016 על סמך מיונים חדשים שהפרידו אותו מהסוג סיטנה (Sitana). משמעות שמם המדעי הוא ממראטהית ופירושו: "חרדונים".

הסוג מכיל 3 מינים השוכנים רק בדרום הודו באזורים חמימים וטרופיים בשתי מדינות: במהאראשטרה ובחלק מצפון קרנאטקה.

מינים אלה הם קטנים, ציידי חרקים זריזים בעלי "מפרשים" זקורים מתחת גרונם ומעל גבם ועורפם, במבנה המזכיר את הבסיליסקיים והאנוליסיים. מבנה זה נועד לתצוגות הראווה של הזכרים הטריטוריאליים להרשמת נקבות, מאחר שעונת הרבייה שלהם קצרה וחייהם קצרים ביותר. זכרים לוחמים יכולים להרוג זה את זה בלוחמה על נקבות.

==מינים==
* Sarada darwini
* Sarada deccanensis
* Sarada superba

==קישורים חיצוניים==

קטגוריה:חרדוניים
מנו קרטס

מנו קרטס (במקור קוהן (כהן) בהונגרית: Kertész Manó; אורוסטוני, 15 באוקטובר 1881 – בודפשט, 3 באפריל 1942)<ref>[https://www.familysearch.org/ark:/61903/3:1:S3HT-XC39-3B7?i=89&cc=1452460&cat=1249974 Halálesete bejegyezve a Bp. XIII. ker. állami halotti akv. 482/1942. folyószáma alatt.]</ref> היה בלשן ולשונאי יהודי-הונגרי לשפות פינו-אוגריות, דוקטור לפילוסופיה ובעל תעודת הוראה לבתי ספר תיכוניים.

== ביוגרפיה ==
מנו קרטס נולד במשפחה יהודית כבנם של בֶּנֶה קוֹהְן (הגרסה ההונגרית-אוסטרית לכהן) ותרזיה הופמן. הוא קיבל תעודה בהוראה ודוקטורט במדעי הרוח מאוניברסיטת בודפשט (כיום שמה אוניברסיטת אטווש לוראנד), והפך למורה בבתי הספר העל יסודיים של בודפשט. הוא זכה במספר פרסים ובתחרויות של האקדמיה ההונגרית למדעים.

קרטס כתב בעיקר עבודות שקשורות לדקדוק הפינו-אוגרי, סוגיות ניב והיסטוריה מחקרית של אוצר המילים ההונגרי. בין עבודותיו האתנוגרפיות, מחקרי הדיבור שלו מכריעים וחשובים. מותו נגרם כתוצאה מאי ספיקת לב וכיב קיבה מדמם.

אשתו הייתה אנה פייפר, אותה נשא לאישה ב -30 במרץ 1912 בבודפשט.<ref></ref>

== פרסים ==
* 1912: פרס שמואל
* 1913, 1917: פרס מרציבאני
* פרס באומגרטן

== עבודותיו ==
בשפת המקור:
* A zalavidéki nyelvjárás (Bp., 1903)
* Varga Ignác–Szabó Dezső–Kertész Manó: Nyelvjárási tanulmányok I.; Athenaeum, Bp., 1903 (Nyelvészeti füzetek)
* Analógia a mondatszerkesztésben nyelvtörténeti és lélektani szempontból (Bp., 1905)
* Az egyenrangú mondatrészek történetéhez (Bp., 1910)
* A finn-ugor dualis (Bp., 1913)
* Finnugor jelzős szerkezetek. Fejezetek a magyar összehasonlító mondattanból; MTA, Bp., 1914 (Finnugor Füzetek)
* Szokásmondások. Nyelvünk művelődéstörténeti emlékei; Révai, Bp., 1922
* Szállok az úrnak. Az udvarias magyar beszéd története; Révai, Bp., 1933
בתרגום לעברית:
* הניב של מחוז זאלה (1903)
* מנו קרטס-דז'ה סבו-איגנץ וארגה: [http://real-eod.mtak.hu/6575/ מחקרי דיאלקט] 1903 (חוברות לשוניות)
* [http://real-eod.mtak.hu/6559/ אנלוגיה בבניית משפטים מנקודת מבט היסטורית ופסיכולוגית לשונית] (1905)
* להיסטוריה של חלקי משפט בעלי מעמד שווה (1910)
* הדואליזם הפינו-אוגרי (1913)
* [http://real-eod.mtak.hu/6854/ מבני איתות פינו-אוגריים.] [http://real-eod.mtak.hu/6854/ פרקים מדקדוק השוואתי הונגרי]; 1914 (האקדמיה ההונגרית למדעים)
* אמרות. זיכרונות תרבותיים-היסטוריים משפתנו; 1922
* אני הולך לג'נטלמן. תולדות הדיבור ההונגרי המנומס; 1933

== לקריאה נוספת ==
* [http://mek.niif.hu/02100/02115/html/3-378.html מנו קרטס]: לקסיקון אתנוגרפי הונגרי. 1980.
* [http://mek.oszk.hu/00300/00355/html/ABC07165/07826.htm לקסיקון ביוגרפי הונגרי]
* [https://opac-nevter.pim.hu/record/-/record/PIM60784 מנו קרטס בבסיס הנתונים של המוזיאון הספרותי פטפי]
* [http://mek.oszk.hu/04000/04093/html/szocikk/12564.htm לקסיקון יהודי הונגרי]

* דויד רפאל פוקוש-פוקס: הספד בהלווייתו של מנו קרטס (1881–1942) ב־6 באפריל 1942;
* לאסלו בוקה:רישומי דיוקן ומחקרים. 1962

==קישורים חיצוניים==

== הערות שוליים ==

קטגוריה:בלשנים ולשונאים יהודים הונגרים
קטגוריה:יהודים זוכי פרס באומגרטן
קטגוריה:בוגרי אוניברסיטת אטווש לוראנד בודפשט
קטגוריה:בלשנים ולשונאים הונגרים
קטגוריה:הונגרים שנולדו ב-1881
קטגוריה:נפטרים ב-1942
גולובינסקי

נפת גולובינסקי (ברוסית: Головинский район) היא נפה במחוז הצפוני של העיר הפדרלית מוסקבה שברוסיה. שטחה הוא 8.93 קמ"ר ואוכלוסייתה מונה 103,573 תושבים (2020).

בנפה קיימת רשת מפותחת של תחבורה ציבורית. ישנם 50 מפעלי תעשייה, בנייה ותחבורה, כמה אוניברסיטאות (כולל האוניברסיטה הטכנית הממלכתית של מוסקבה לתעופה אזרחית) ומכון מחקר. ישנם 9 בתי ספר, 13 מוסדות לגיל הרך, פנימייה, 4 מכללות, בית ספר מוזיקה לילדים, 5 ספריות, בית תרבות, מרכז מודרני של תרבות ואמנות. את אוכלוסיית הנפה משרתות 4 מרפאות, בית חולים לילדים, 101 חנויות ובתי מסחר.
== אתרים ראויים לציון ==
* בית העלמין גולובינסקויה
* מנזר קאזאן גולובינסקי
* בריכות גולובינסקי
* תחנת המטרו וודני סטאדיון

==קישורים חיצוניים==

* 

קטגוריה:מוסקבה: נפות